VIDEO Det var ret vildt at finde knoglerester fra den døde tysker i flyet, fortæller Daniel.

Fandt knoglerester og kontaktede myndighederne

- Vi stopper grave-arbejdet og kontakter de myndigheder, der skal kontaktes. Derfor er politi og bomberyddere nu på stedet og vi har også fået at vide, at der kommer folk fra den tyske ambassade herop. Vi fandt nemlig dokumenter og papirer i lommen på noget tøj. Dem har vi fået besked på at fryse ned, så der ikke sker noget med dem, fortæller Klaus Kristiansen.

Læs også : Fly fra Anden Verdenskrig med død pilot fundet

Det kommer meget bag på ham, at han har kunnet finde så meget, for tyskerne var jo kendt for at rydde grundigt op efter sig.

- Men heldigvis har min søn da nu fået noget at skrive om i sin opgave. I dag har han godt nok fået fri for skole, så han kan følge med i politiets og bomberyddernes arbejde. Men det er jo spændende for os alle sammen.

Fundet af flyet - et jagerfly af typen Messerschmidt Bf 109 - blev gjort på en fuldstændig plan græsmark med græssende køer.